Public procurement notice: Contract Notice
Published: 2021-05-26
Buyer: Lappeenrannan kaupunki
Country: FI
Contract type: Works
Procedure: Competitive dialogue
CPV classification: 45000000: Construction work | 71541000: Construction project management services
Submission deadline: 2021-06-22
Award criteria: The most economic tender

Technical requirements: Hankinnassa on kysymys Sammonlahden monitoimitalon eli Sammontalon uudisrakennuksen toteuttamisesta yhteistoiminnallisena projektinjohtourakkana. Sammontaloon on tarkoitus rakentaa tilat perusopetuksen vuosiluokille 1—9, varhaiskasvatukselle ja esi- sekä valmistavalle opetukselle, kirjastolle, nuorisotoimelle ja terveydenhuollolle. Käyttöönottovaiheessa tilojen on mahdollistettava 890 perusopetusoppilaan ja noin 200 päiväkoti- tai varhaiskasvatuslapsen tilankäyttö.
Hankinnassa valitaan projektinjohtourakoitsija, joka toimii pääurakoitsijana. Hankinta jakautuu kehitys- ja toteutusvaiheisiin. Kehitysvaiheen aikana tilaaja, projektinjohtourakoitsija ja suunnittelijat määrittävät yhdessä muun muassa suunnitteluun, tavoite- ja kattohintaan sekä toteutusaika-tauluun liittyviä kysymyksiä. Kehitysvaiheen päättää tilaajan päätös mahdollisesta toteutusvaiheeseen siirtymisestä.
Tilaaja on hankkinut pää- ja arkkitehtisuunnittelijat etukäteen. Tilaajan tarkoituksena on, että urakoitsija nimeää tarjouksessaan muut tarvittavat suunnittelijat, jotka kehitysvaiheessa toimivat projektinjohtourakoitsijan nimissä. Hankkeen neuvotteluvaiheessa ratkaistaan, miten menetellään tilaajan pää- ja arkkitehtisuunnittelijoiden suhteen eli esimerkiksi siirretäänkö nämä urakoitsijan nimiin.
Tavoitteena on, että kehitysvaihe alkaa syksyllä 2021, toteutusvaihe keväällä 2022 ja rakennus voidaan ottaa käyttöön syksyllä 2024.
Hankinnassa on kysymys Sammonlahden monitoimitalon eli Sammontalon uudisrakennuksen toteuttamisesta yhteistoiminnallisena projektinjohtourakkana. Sammontaloon on tarkoitus rakentaa tilat perusopetuksen vuosiluokille 1—9, varhaiskasvatukselle ja esi- sekä valmistavalle opetukselle, kirjastolle, nuorisotoimelle ja terveydenhuollolle. Käyttöönottovaiheessa tilojen on mahdollistettava 890 perusopetusoppilaan ja noin 200 päiväkoti- tai varhaiskasvatuslapsen tilankäyttö.
Hankinnassa valitaan projektinjohtourakoitsija, joka toimii pääurakoitsijana. Hankinta jakautuu kehitys- ja toteutusvaiheisiin. Kehitysvaiheen aikana tilaaja, projektinjohtourakoitsija ja suunnittelijat määrittävät yhdessä muun muassa suunnitteluun, tavoite- ja kattohintaan sekä toteutusaikatauluun liittyviä kysymyksiä. Kehitysvaiheen päättää tilaajan päätös mahdollisesta toteutusvaiheeseen siirtymisestä.
Tilaaja on hankkinut pää- ja arkkitehtisuunnittelijat etukäteen vuosina 2018—2019 järjestetyt arkkitehtikilpailun perusteella. Tilaajan tarkoituksena on, että urakoitsija nimeää tarjouksessaan muut tarvittavat suunnittelijat, jotka kehitysvaiheessa toimivat projektinjohtourakoitsijan nimissä. Hankkeen neuvotteluvaiheessa ratkaistaan, miten menetellään tilaajan pää- ja arkkitehtisuunnittelijoiden suhteen eli esimerkiksi siirretäänkö nämä urakoitsijan nimiin.
Kehitys- ja toteutusvaiheen sopimusten sisältö täsmentyy nyt toteutetun kilpailutuksen neuvotteluvaiheen kuluessa. Neuvotteluissa kartoitetaan ja määritellään keinot, joilla tilaajan tarpeet voidaan parhaiten täyttää. Tavoitteena on, että kehitysvaihe alkaa syksyllä 2021, toteutusvaihe keväällä 2022 ja rakennus voidaan ottaa käyttöön syksyllä 2024.
Hankinnassa hinta—laatusuhteen vertailussa laadun painoarvo on 50—70 % ja hinnan painoarvo 30—50 %. Laadun osalta huomioitavia vertailuperusteita ovat tarjoajan avainhenkilöiden kokemus ja osaaminen, yhteistoiminta- ja muut valmiudet sekä hankkeelle esittämä alustava projektisuunnitelma. Hintavertailussa huomioidaan projektinjohtopalkkioprosentti sekä kehitysvaiheen hinnoittelu.
Projektikieli on suomi. Osallistumishakemuksen voi jättää ja hankkeen toteuttajaksi voidaan valita ryhmittymä. Ryhmittymään kuuluvia jäseniä ei voi vähentää tai muuttaa. Ryhmittymään kuuluvia jäseniä voidaan lisätä edellyttäen, että uudet jäsenet täyttävät tässä hankintailmoituksessa esitetyt vaatimukset ja toimittavat vaaditun selvityksen. Näiden vaatimusten tulee täyttyä jo sillä ryhmittymän kokoonpanolla, jolla osallistumishakemus tehdään.
Lisätietoja hankinnan suunnitellusta sisällöstä ja kohteesta on saatavissa hankintailmoituksen liitteistä. Liiteaineiston tiedot muodostavat lähtökohdan hankkeen toteutukselle, mutta aineisto on alustavaa ja sen yksityiskohtia voidaan täsmentää ja muokata lopulliseen tarjouspyyntöaineistoon. Tässä hankintailmoituksessa ehdottomina esitettyjä tietoja ei muuteta.
Tilaaja valitsee tarjouskilpailuun osallistumishakemuksensa jättäneistä, soveltuvuutta koskevat vaatimukset täyttävistä ehdokkaista kolmesta viiteen (3—5) ehdokasta.
Mikäli soveltuvia ehdokkaita on enemmän, käytetään ehdokkaiden valintaperusteena aiempien asiakkaiden palautetta vastaavista uudisrakennushankkeista rakennustöissä seuraavasti:
Ehdokas toimittaa osallistumishakemuksen liitteenä tämän hankintailmoituksen liitteenä 4 olevan lomakkeen täytettynä kolmen (3) aiemman referenssihankkeen osalta. Kutakin referenssihanketta kohden toimitetaan erillinen kappale lomakkeesta.
Kunkin lomakkeen täyttää referenssihankkeen tilaajan edustaja (vastuullinen projektipäällikkö tai muu vastaavassa roolissa toiminut henkilö) lomakkeessa annettujen ohjeiden mukaisesti. Tilaajien edustajat pisteyttävät ehdokkaan kunkin ominaisuuden osalta asteikolla 0—5.